Den filosofiske Ethiks Piinciper. 25 



ligger der i den blotte Evne til at føle Lyst og Ulyst endnu ikke 

 noget om, hvor omfattende den Kreds af Forestillinger er, til 

 hvilken Lyst- og Ulystfolelsen knyttes. 



Fra Øjebliksstandpunktet til det individualistiske Standpunkt 

 skete Overgangen ved, at der dannede sig centrale Følelser i 

 Bevidstheden, som bestemtes ved Livshelhedens Interesser, og 

 som kunde blive stærke Bindeled mellem de skiftende Øjeblikke. 

 Støttet til dem føler Individet sin Enhed trods den stadige Skiften. 

 Dersom der skal gives et højere Standpunkt end Individualismen, 

 maa der gives Følelser, der ved at røre sig hos det enkelte 

 Individ kunne knytte det til en mere omfattende Helhed paa 

 lignende Maade, som de enkelte Øjeblikke og Tilskyndelser i 

 ham ere knyttede til den individuelle Livshelhed. Der maa være 

 en Magt, som forbinder de enkelte Individer indbyrdes og op- 

 hæver Isolationen imellem dem. 



8. Kun tilnærmelsesvis kan i Praxis Individualismen gjen- 

 nemføres. Individets Suverænitet, Opfattelsen af Individet som 

 en afsluttet og aldeles selvstændig Helhed, viser sig at bero paa 

 en voldsom og unaturlig Abstraktion. Individet bliver til ud af 

 Slægten og lever hele sit Liv som en Del af Slægtens Liv, med 

 en Organisation, i hvilken det arver Følger af tidligere Genera- 

 tioners Handlen og Liden , under Livsvilkaar og i en aandelig 

 Atmosfære, som Slægtens Udvikling har bragt til Veje. Og lige 

 som Selvopholdelsesinstinktet ophæver Isolationen af de enkelte 

 Øjeblikke i Livet og derved bliver Grundlag for Følelser, der 

 bestemmes ved Livshelhedens Interesser, saaledes rører der sig 

 i de sympathiske Instinkter Kræfter, som ophæve Isol&tionen af 

 de enkelte Individer og hævde Slægtens Livsvilkaar i deres Indre. 

 I den mest primitive Form fremtræder de sympathiske Instinkter 

 ved Familieforholdets Grundlæggelse. Saa meget end Familie- 

 forholdets Former og Indretninger variere hos forskjellige Folke- 

 slag og til forskjellige Tider, og saa løst og vilkaarlig særlig 

 Forholdet mellem de to Kjøn ofte viser sig, saa er der dog et 



